#tunattoga  Għal sena oħra, l-Għaqda tal-Malti qiegħda tikkollabora mad-Dipartiment tal-Malti fl-Università sabiex torganizza t-taħdita #tunattoga… u mbagħad? F'din it-taħdita se jipparteċipaw tmien kelliema, ilkoll gradwati tal-Malti, li qabdu toroq differenti wara l-Baċellerat. Huma se jitkellmu fuq studji oħra li wettqu wara l-kors, u fuq oqsma ta' xogħol differenti li wassalhom għalihom il-Malti. Minkejja li din l-attività hija primarjament immirata lejn l-istudenti tal-Malti, kulħadd huwa mistieden isegwiha u jaqsam il-ħsibijiet u l-esperjenzi tiegħu wkoll. L-attività se ssir fid-19 ta' Mejju fis-7pm u se tixxandar live fuq il-paġna tal-Għaqda tal-Malti fuq Facebook. Dan it-tagħrif twassal mill-Għaqda tal-Malti.